વિષ્ણુ એટલે ઈશ્વરની જગતના રક્ષણની શક્તિ. તેથી, એ કીર્તિ, મોટાઈ, ધન, સંપત્તિ વગેરે “લક્ષ્મી” નો પતિ છે જેને એની ગરજ હોય, તે ઈશ્વરરૂપે વિષ્ણુને, અથવા રામ કે કૃષ્ણ જેવા એના કોઈ અવતારને વળગી પડે છે. બ્રહ્મા તો, આ બધા ઉપદ્રવને ઉપજાવનારા છે, તેથી, એની પૂજાનો નિષેધ થયો છે. પરંતુ સંસાર અને સંતાનના લોભી જીવોએ એની જગાએ માતાજીની કલ્પના ગોઠવી દીધી છે. એમ દેવીના નામે બ્રહ્માની ઉપાસના ધમધોકાર ચાલે છે.